Γνώση και διανοητική εργασία στη μεταμοντέρνα κατάσταση : Όροι και προοπτικές
Creators: name: Κανακάρης, Κρέων Ιωακείμ
Publisher: name: Aristotle University of Thessaloniki
Year: 2017
Subjects: Μεταμοντέρνο
Άυλη Εργασία
Βιοπολιτική
Postmodern
Immaterial Labor
Biopolitics

description: Στα πλαίσια της παρούσας εργασίας διερευνάται η μεταμοντέρνα θεώρηση της διανοητικής εργασίας και πιο συγκεκριμένα η έννοια της άυλης εργασίας, όπως αυτή αναπτύσσεται κυρίως στο έργο των Michael Hardt και Antonio Negri ,«Αυτοκρατορία». Προς αυτήν την κατεύθυνση, μελετάται και αποτιμάται ο ρόλος που διαδραματίζει η μεταμοντέρνα θεώρηση της γνώσης στον ορισμό της έννοιας της «άυλης εργασίας», καθώς και το χειραφετικό πρόταγμα που συνάπτεται με την ίδια. Πιο συγκεκριμένα, στο πρώτο μέρος της εργασίας διαγράφεται και κρίνεται σε αδρές γραμμές η μεταμοντέρνα φιλοσοφική θεώρηση της γνώσης, που περιλαμβάνει την αμφισβήτηση του δίπολου αλήθειας- ψεύδους μέσω της τροπής της γνώσης σε γλώσσα, τη στρατηγική και αγωνιστική χρήση της τροπής αυτής , τη σχέση ανάμεσα στη γνώση και τα δίκτυα ως κατεξοχήν χώρους της εξουσίας/βιοεξουσίας καθώς και διάφορες απόψεις για τον ορισμό του μεταμοντέρνου και μετα-ανθρώπινου υποκειμένου, ως ετερότητας και ως υβριδίου. Στο δεύτερο μέρος διερευνάται και αποτιμάται το περιεχόμενο της έννοιας της άυλης εργασίας και του αντίστοιχου χειραφετικού προτάγματος, όπως αυτό αναπτύχθηκε στους κύκλους του ιταλικού μεταεργατισμού, και κυρίως στo έργο των Hardt και Negri «Αυτοκρατορία» , σε σχέση με τη μεταμοντέρνα θεώρηση της γνώσης που αυτή η έννοια προυποθέτει. Αφού αναφερθούμε σε σημαντικές μετατοπίσεις στο χώρο της βιομηχανικής παραγωγής και τις ριζικές αλλαγές που αυτές επέφεραν στη φύση της εργασίας, επιχειρείται η αποσαφήνιση, σε αδρές γραμμές, του περιεχομένου της έννοιας της άυλης εργασίας ως μέσου αποτύπωσης των αλλαγών αυτών και των προοπτικών που αυτές συνεπάγονται. Τελικά, παρουσιάζεται κριτικά η σχέση άυλης εργασίας και βιοπολιτικής, αποτιμάται η δυναμική της έννοιας της αντίστασης απέναντι στην αυτοκρατορική βιοεξουσία, ως εναλλακτικής λύσης αντί της «παραδοσιακής» ταξικής πάλης και εξετάζονται οι προοπτικές και οι περιορισμοί που αντιμετωπίζει το βιοπολιτικό υποκείμενο ως φορέας του χειραφετικού προτάγματος της άυλης εργασίας.
description: This thesis discusses the postmodern theory of “immaterial labor” in M. Hardt and A. Nergi’s book “Empire”, examining the postmodern view of knowledge and its impact on the definition of the concept of “immaterial labor” and the emancipatory project that relates to the latter . The first part of this text outlines the postmodern philosophical view of knowledge along with the critique that rose against it. Namely, it describes the postmodern rejection of the concept of truth, through the conversion of knowledge into language, the strategic use of language in the frame of “will to power”, the relation between knowledge, networks and power/ biopower, while also various views are presented, concerning the definition of postmodern and post-human subjectivity , as otherness and hybrid. The second part discusses the connection between the concept of “immaterial labor” (and the related emancipatory project) as it is presented in the writings of Italian post-operaists , and mainly in Hardt and Negri’s “Empire”, and the postmodern view of knowledge it assumes. After referring to the radical changes in the nature of labor , as a consequence of the shift towards a model of industrial production that incorporates workers’ initiative and cooperation, we attempt to present the content of the concept of “immaterial labour” to the extent it depicts these radical changes and the potentials of social change they create. Finally, the last two chapters discuss the relation between “immaterial labor” and biopolitics, the dynamics of the concept of resistance against the imperial biopower as an alternative to “traditional” class struggle, and the potentials and (most importantly) the challenges that the biopolitical subjectivity met with, in the frame of the emancipatory project of “immaterial labor”.